दादरी। हमारे संवाददाता। फरवरी माह में ग्रेटर नोएडा के सेक्टर-जू में तीन मकानों में डकैती डालने वाले तीन बदमाशों को पुलिस ने गिरफ्तार किया है। बदमाश दिन के समय में सेक्टर के मकानों की रेकी करते थे और रात के समय लूट व डकैती की घटनाओं को अंजाम देते थे। पुलिस ने इस गिरोह के तीन बदमाशों को गिरफ्तार किया है। पुलिस ने डकैती का सामान बरामद कर लिया है। 18 फरवरी को सेक्टर जू में बदमाशों ने तीन मकानों में डकैती की घटना को अंजाम दिया था।